Proiect

**GUVERNUL REPUBLICII MOLDOVA**

**HOTĂRÎRE** nr.\_\_\_\_\_\_

din\_\_\_\_\_\_\_\_\_\_\_\_\_ 2017

Chişinău

**pentru modificarea şi completarea unor hotărîri ale Guvernului**

Întru executarea prevederilor Art. I din Legea nr.153 din 17 iulie 2016 pentru modificarea și completarea unor acte legislative  (Monitorul Oficial al Republicii Moldova, 2016, nr. 215-216, art.475), prevederilor Legii nr. 134 din 7 iulie 2017 pentru completarea Legii nr.231/2010 cu privire la comerț interior (Monitorul Oficial al Republicii Moldova, 2017, nr. 265-273, art.438)), precum și prevederilor alin. (2) al art. 12 din Legea nr. 166 din 21 septembrie 2017 cu privire la tichetele de masă ((Monitorul Oficial al Republicii Moldova, 2017, nr.364-370, art. 618),

**Guvernul HOTĂRĂŞTE:**

1. Anexa nr. 1 la Hotărîrea Guvernului nr. 1209 din 8 noiembrie 2007 „Cu privire la prestarea serviciilor de alimentație publică” (Monitorul Oficial al Republicii Moldova, 2007, nr. 180-183, art. 1281), cu modificările și completările ulterioare, se modifică şi se completează după cum urmează:

1)Pct. 2 sintagma „autorizației de funcționare” se substituie cu sintagma „notificării depuse la autoritatea administraţiei publice locale”;

2)Pct. 6 sintagma „autorizația de funcționare” se substituie cu sintagma „notificarea depusă la autoritatea administraţiei publice locale”;

3)După Capitolul IV se completează cu un capitol nou cu următorul cuprins:

„**Capitolul IV1 Unitățile de alimentație publică ce operează cu tichetele de masă**

391 Unitățile de alimentaţie publică care doresc să accepte ca instrument de plată pentru prestarea serviciilor de alimentație publică (vînzarea preparatelor culinare) tichete de masă, încheie un contract de prestări servicii în condițiile art.13 din Legea nr.166/2017 cu privire la tichetele de masă cu unul sau mai mulți operatori emitenți de tichete de masă.Clauzele contractului menționat în prezentul punct vor stipula condiţiile şi termenele de acceptare şi rambursare a valorii tichetelor de masă, precum şi plata pentru serviciile aferente prestate de către operator.

392 Unităţile de alimentaţie publică care au încheiat contracte de servicii cu operatorul/operatorii emitenți de tichete de masă trebuie să afișeze pe panoul de intrare în unitatea respectivă autocolantele de identificare speciale furnizate de către unităţile emitente.

393 În baza contractului de prestări de servicii încheiat cu operatorul/operatorii emitenți de tichete de masă, unităţile de alimentaţie publică au următoarele obligaţii:

a)să accepte doar tichetele de masă emise de operatorul/operatorii cu care au încheiate contract de prestării servicii;

b)să solicite prezentarea de către salariat a actului de identitate, în cazul achitării serviciilor de alimentație publică cu tichet de masă pe suport de hîrtie;

c)să nu admită utilizarea tichetului de masă pentru achitarea altor produse, decît alimentare;

d)să nu admită utilizarea tichetului de masă pentru achitarea articolelor din tutun, a băuturilor alcoolice, a vinului și a berii;

e)să completeze pe versoul fiecărui tichet de masă pe suport de hîrtie nominalul utilizat de salariat, data primirii tichetului de masă şi să aplice ştampila unităţii de alimentaţie publică ce a primit tichetul de masă;

f) să distribuie salariaţilor produse alimentare, fără a diminua valoarea nominală a tichetului de masă cu eventuale sume rezultate din contractele lor încheiate cu unităţile emitente;

g) să nu acorde rest de bani la tichetul de masă pe suport de hîrtie în cazul în care valoarea produselor alimentare solicitate de către salariat este mai mică decît valoarea nominală a tichetului de masă;

h) să prezinte operatorului/operatorilor emitenți, la termenele stabilite prin contract, tichetele de masă pe suport hârtie primite, datate şi ştampilate, în vederea rambursării valorii nominale a acestora, cu respectarea prevederilor art. 15 alin. (2) și (3) din Legea nr.166/2017 cu privire la tichetele de masă;

i) în cazul tichetelor de masă pe suport electronic, să debiteze valoarea exactă a produselor alimentare achiziţionate de salariat şi să înmâneze salariatului care beneficiază de tichete de masă pe suport electronic, după fiecare utilizare a suportului electronic, o dovadă imprimată care conţine suma debitată;

j) să implementeze sisteme şi procese organizaţionale care să permită verificarea eligibilităţii produselor alimentare achiziţionate de salariaţi;

k) să implementeze sisteme și procese organizaționale, convenite cu operatorul/operatorii emitenți de tichete de masă, care să permită utilizarea, circulația și administrarea tichetelor de masă pe suport electronic;

l) alte obligaţii stabilite în baza contractelor de prestări de servicii încheiate cu unităţile emitente.

394 În baza contractului de prestări de servicii încheiat cu operatorul/operatorii emitenți de tichete de masă, unităţile de alimentaţie publică au următoarele drepturi:

a)să i se ramburseze de către operatorul/operatorii emitenți de tichete de masă valoarea nominală a tichetelor de masă, în conformitate cu prevederile contractuale, în termen de cel mult 30 de zile de la data prezentării acestora spre rambursare;.

b)în condițiile contractului de prestări servicii încheiat cu operatorul/operatorii emitenți de tichete de masă, să beneficieze de suportul acestora la implementarea și gestionarea de sisteme și procese organizaționale, care să permită utilizarea, circulația și administrarea tichetelor de masă pe suport electronic;

c)în condițiile contractului de prestări servicii încheiat cu operatorul/operatorii emitenți de tichete de masă, să beneficieze de suportul acestora la implementarea și gestionarea de sisteme și procese organizaționale, care să permită verificarea eligibilităţii produselor alimentare achiziţionate de salariaţi.”.

1. Hotărîrea Guvernului nr. 931 din 8 decembrie 2011 „Cu privire la desfăşurarea comerţului cu amănuntul” (Monitorul Oficial al Republicii Moldova, 2011, nr. 222-226, art. 1017), cu modificările ulterioare, se modifică şi se completează după cum urmează:

1)La Anexa nr.1:

Punctul 3 va avea următorul cuprins:

„3. Programul (orarul) de funcţionare a unităţilor comerciale se stabileşte de către comerciant, în conformitate cu Regulamentul de desfăşurare a activităţilor de comerţ în localitatea respectivă, aprobat de consiliul local şi se afişează la intrarea în unitatea respectivă, în mod vizibil din exterior. Comerciantul este obligat să asigure respectarea acestuia. Orice modificare în orarul de funcţionare al unităţii comerciale se face cu acordul preventiv al autorităţii administraţiei publice locale care a recepționat notificarea privind inițierea activității comerciale respective.”;

La punctul 5 sintagma „autorizației de funcționare” se substituie cu sintagma: „notificării depuse la autoritatea administraţiei publice locale”;

La punctul 8 sintagma „responsabilă de eliberarea autorizației de funcționare” se substituie cu sintagma: ”, care a recepționat notificarea privind inițierea activității de comerț”;

La punctul 17 textul „Pe versoul indicatorului de preţ se indică în mod obligatoriu data completării şi semnătura gestionarului responsabil. În cazul lipsei semnăturii gestionarului responsabil,” se exclud;

După punctul 25 se completează cu un punct nou cu următorul conținut:

„  251. Începînd cu 1 ianuarie 2019 se interzice unităților comerciale utilizarea/comercializarea pungilor de transport fabricate din plastic, cu sau fără mîner, cu grosimea peretelui egală sau mai mare de 50 de microni.

Începînd cu 1 ianuarie 2020, se interzice unităților comerciale utilizarea/comercializarea pungilor din plastic subțire, cu grosimea peretelui mai mică de 50 de microni, cu excepția celor care sînt utilizate ca ambalaj.

 Începînd cu 1 ianuarie 2021, se interzice unităților comerciale utilizarea/comercializarea pungilor din plastic foarte subțire, cu grosimea peretelui mai mică de 15 microni, cu excepția celor care sînt utilizate ca ambalaj.”.

După Capitolul III se completează cu un capitol nou cu următorul conținut:

„**Capitolul III1 Unitățile comerciale ce operează cu tichetele de masă**

371 Unitățile comerciale care doresc să accepte ca instrument de plată vînzarea produselor alimentare tichete de masă, încheie un contract de prestări servicii în condițiile art.13 din Legea nr.166/2017 cu privire la tichetele de masă cu unul sau mai mulți operatori emitenți de tichete de masă.Clauzele contractului menționat în prezentul punct vor stipula condiţiile şi termenele de acceptare şi rambursare a valorii tichetelor de masă, precum şi plata pentru serviciile aferente prestate de către operator.

372 Unităţile comerciale care au încheiat contracte de servicii cu operatorul/operatorii emitenți de tichete de masă trebuie să afișeze pe panoul de intrare în unitatea respectivă autocolantele de identificare speciale furnizate de către unităţile emitente.

373 În baza contractului de prestări de servicii încheiat cu operatorul/operatorii emitenți de tichete de masă, unităţile comerciale au următoarele obligaţii:

a)să accepte doar tichetele de masă emise de operatorul/operatorii cu care au încheiate contract de prestării servicii;

b)să solicite prezentarea de către salariat a actului de identitate, în cazul achitării produselor alimentare cu tichet de masă pe suport de hîrtie;

c)să nu admită utilizarea tichetului de masă pentru achitarea altor produse, decît alimentare;

d)să nu admită utilizarea tichetului de masă pentru achitarea articolelor din tutun, a băuturilor alcoolice, a vinului și a berii;

e)să completeze pe versoul fiecărui tichet de masă pe suport de hîrtie nominalul utilizat de salariat, data primirii tichetului de masă şi să aplice ştampila unităţii comerciale ce a primit tichetul de masă sau un alt semn distinctiv ce ar permite identificare unității comerciale respective;

f) să distribuie salariaţilor produse alimentare, fără a diminua valoarea nominală a tichetului de masă cu eventuale sume rezultate din contractele lor încheiate cu unităţile emitente;

g) să nu acorde rest de bani la tichetul de masă pe suport de hîrtie în cazul în care valoarea produselor alimentare solicitate de către salariat este mai mică decît valoarea nominală a tichetului de masă;

h) să prezinte operatorului/operatorilor emitenți, la termenele stabilite prin contract, tichetele de masă pe suport hârtie primite, datate şi ştampilate, în vederea rambursării valorii nominale a acestora, cu respectarea prevederilor art. 15 alin. (2) și (3) din Legea nr.166/2017 cu privire la tichetele de masă;

i) în cazul tichetelor de masă pe suport electronic, să debiteze valoarea exactă a produselor alimentare achiziţionate de salariat şi să înmîneze salariatului care beneficiază de tichete de masă pe suport electronic, după fiecare utilizare a suportului electronic, o dovadă imprimată care conţine suma debitată;

j) să implementeze sisteme şi procese organizaţionale care să permită verificarea eligibilităţii produselor alimentare achiziţionate de salariaţi;

k) să implementeze sisteme și procese organizaționale, convenite cu operatorul/operatorii emitenți de tichete de masă, care să permită utilizarea, circulația și administrarea tichetelor de masă pe suport electronic;

l) alte obligaţii stabilite în baza contractelor de prestări de servicii încheiate cu unităţile emitente.

373 În baza contractului de prestări de servicii încheiat cu operatorul/operatorii emitenți de tichete de masă, unităţile comerciale au următoarele drepturi:

a)să i se ramburseze de către operatorul/operatorii emitenți de tichete de masă valoarea nominală a tichetelor de masă, în conformitate cu prevederile contractuale, în termen de cel mult 30 de zile de la data prezentării acestora spre rambursare;.

b)în condițiile contractului de prestări servicii încheiat cu operatorul/operatorii emitenți de tichete de masă, să beneficieze de suportul acestora la implementarea și gestionarea de sisteme și procese organizaționale, care să permită utilizarea, circulația și administrarea tichetelor de masă pe suport electronic;

c)în condițiile contractului de prestări servicii încheiat cu operatorul/operatorii emitenți de tichete de masă, să beneficieze de suportul acestora la implementarea și gestionarea de sisteme și procese organizaționale, care să permită verificarea eligibilităţii produselor alimentare achiziţionate de salariaţi.”.

Capitolul V se abrogă.

2)La Anexa nr.2:

La Capitolul I:

după noțiunea „*magazin*” se completează cu noțiunile *„unitate comercială staționară provizorie”* și *„comerț ambulant”* cu următorul cuprins:

„*unitate comercială staționară provizorie* - unitate de comerţ cu amănuntul, ridicată din construcţii uşor demontabile, care, de regulă, nu dispune de spaţiu pentru păstrarea produselor și în care se comercializează un sortiment redus de mărfuri cu oferirea condiţiilor minime de comoditate pentru consumatori;

*comerț ambulant* - activitatea de comercializare cu amănuntul realizată prin trecere dintr-un loc în altul, prin intermediul unităților de comerț ambulant”;

noțiunea de „*unitate de comerț ambulant*” se modifică și va avea următorul conținut:

*„unitate de comerț ambulant* (mobilă) - unitate de comerţ cu amănuntul, care este prevăzută pentru a fi deplasată din loc în loc şi în care se comercializează un sortiment redus de mărfuri.

Unităţi de comerţ ambulant sunt - standuri mobile, tonete, tarabe, tejghele, cărucioare, aparate-automat pentru vînzări, autoremorci, rulote mobile,vehicule/automagazine special amenajate și alte utilaje mobile pentru comerţ.”.

La Capitolul II:

Preambulul Capitolului, va avea următorul cuprins:

„Comerţul cu amănuntul se desfăşoară prin intermediul unităţilor comerciale staţionare (magazine), staţionare provizorii (pavilioane, gherete (chioşcuri)), unităţilor mobile sau prin alte modalităţi prevăzute de legislaţie. Unitățile comerciale staționare se clasifică, conform specializării lor, divizîndu-se în funcţie de mărimea suprafeţei comerciale, tipurile de mărfuri comercializate şi serviciile prestate.” ;

subpunctul 3) va avea următorul cuprins:

„3)Din unitățile comerciale staționare provizorii fac parte:

**PAVILION** – unitate comercială staţionară provizorie ce reprezintă o construcție relativ ușoară și demontabilă, cu o suprafaţă mai mare de 12 mp, în care este prevăzut spaţiu pentru depozitarea mărfurilor.

**GHERETĂ (chioșc)** –  unitate comercială staționară provizorie ce reprezintă o construcție relativ ușoară și demontabilă, cu o suprafață totală de pînă la 12 mp, în care nu este prevăzut spaţiu pentru păstrarea mărfurilor.”,

înaintea textului definiției „**TONETĂ**” se introduce textul:

„4) Din unitățile de comerț ambulant (mobile) fac parte:”;

după definiția „**APARAT AUTOMAT PENTRU VÎNZĂRI”** se introduce textul:

„Vehicule comerciale cum ar fi:

**VEHICUL/AUTOMAGAZIN***-* magazin mobil instalat într-un autovehicul, care este specializat în comercializarea unor tipuri de mărfuri sau produse;

**AUTOREMORCĂ *-*** vehicul fără mijloc propriu de deplasare, tras de un vehicul cu motor, care este amenajat pentru comercializarea unor anumite tipuri de mărfuri sau produse;

**RULOTĂ** - vehicul cu doua sau patru roţi, remorcat la un autoturism, special utilat pentru comercializarea unor anumite tipuri de mărfuri sau produse.”;

textul : „**SECŢIE COMERCIALĂ (boutique)** – varietate a unităţii comerciale cu suprafaţă de pînă la 30 mp, care funcţionează în baza contractelor de locaţiune a spaţiilor comerciale din centre comerciale, magazine, încăperi, inclusiv adaptate, ce corespund cerinţelor şi normelor sanitare. Vînzarea se efectuează prin intermediul vînzătorului. Se comercializează un sortiment redus de produse alimentare sau mărfuri industriale”, va fi plasat la subpunctul 1) după definiția „**HALĂ**”.

3)Anexa 3:

Subpunctul 71 și Capitolul XV se abrogă.

După punctul 69 se completează cu un punct nou cu următorul conținut:

„691 În unitățile comerciale cu o suprafață de pînă la 24 m2 se admite comercializarea produselor alimentare în ambalaj original de la producător, inclusiv a produselor ușor perisabile (carne, pește, etc). Se interzice tranșarea, reambalarea și comercializarea în vrac a produselor alimentare.”.

La punctul 95 sintagma „Serviciul de Stat de Supraveghere a Sănătăţii Publice” se substituie cu sintagma „Agenția Națională pentru Sănătate Publică”.

La punctul 96 sintagma „Agenţia Sanitar-Veterinară şi pentru Siguranţa Produselor de Origine Animală” se substituie cu sintagma „Agenția Națională pentru Siguranța Alimentelor”.

**PRIM – MINISTRU                                                Pavel FILIP**

**Contrasemnează:**

**Viceprim-ministru,**

**ministrul economiei și infrastructurii                Octavian CALMÎC**